มีโอกาสได้กินก๋วยเตี๋ยวเรือที่ระยอง รสชาติและบรรยากาสถูกใจค่ะ ร้านดูสะอาด บรรยากาศดี ริมคลอง มีดนตรีไทยจากน้องๆ บรรเลงให้ฟังด้วยค่ะ

รสชาติก๋วยเตี๋ยวโอเคนะคะ น้ำขลุกขลิก เข้มข้น ไม่ต้องปรุงรสไรเพิ่มมาก มีแคปหมูใส่ซองอย่างดี มีผักสดให้ต่างหาก ถ้าสั่งธรรมดา ต้องมีมากว่าสองชาม เนื้อหมู ลูกชิ้น ตับหมัก รสดีนะคะ สั่งชิ้นปิ้งมาด้วย แต่รู้สึกเฉยๆนะคะ ลูกชิ้นหมูปิ้งรสชาติธรรดา เฉยๆ 

เครื่องดื่ม มีหลากหลาย น้ำอ้อย น้ำตะไคร้ น้ำเก๊กฮวย เพื่อนบอก เมื่อก่อนจะใส่เหยือกแก้วเล็กๆมาเสิร์ฟเก๋ๆ แต่เดี๋ยวนี้เป็นแก้วพลาสติกแล้วค่ะ วันนี้มาสั่งน้ำตะไคร้ หอมดี แต่หวานมากค่ะ โดยรวมก็ดีค่ะ บรรยากาศ รสชาติอาหาร ราคาก็ไม่ต่างจากที่กรุงเทพเท่าไร ร้านสะอาด ถ้ามาระยองแล้วอยากกินก๋วยเตี๋ยวเรือน้ำข้นๆ ก็มาฝากท้องได้ที่นี่ค่ะ